钦定古今图书集成/明伦汇编/氏族典/第206卷 > 高倬
## 钦定古今图书集成/明伦汇编/氏族典/第206卷 > 高倬

按《明外史高倬传》：“倬，忠州人。天启五年进士。除德清知县，调金华。崇祯四年，征授御史，巡视草场失火，褫
职下吏。廷臣屡疏申救，不纳。逾年热审，给事中吴甘
来等复以为言，始释归。起上林署丞，稍迁大理右寺
副，屡迁南京太仆卿。十六年擢右佥都御史，提督操
江。帝欲专任武臣，刘孔昭，汰操江文臣，召倬别用，未”
赴而京师陷。福王立于南京，用为工部右侍郎。明年
二月，由左侍郎拜刑部尚书。兵入南京，倬投缳死。